01/12/2011 | Administración LocalMunicipal
Miño
Bases que rexen a convocatoria para a contratación laboral temporal a tempo parcial dun/dunha educador/a familiar e creación dunha bolsa

É obxecto da presente convocatoria a selección dun/ha contratado/a laboral temporal, a xornada parcial de 20 horas semanais e coa categoría de Educador/a Familiar. Convócase unha praza de Educador/a Familiar. O contrato será de duración determinada baixo a modalidade de interinidade, polo período exclusivo da baixa de maternidade (16 semanas) da titular do posto, de conformidade co disposto no RD 2720/1998 do 18 de decembro. A selección efectuarase mediante concurso-oposición. Serán requisitos mínimos dos aspirantes a esta contratación: a) Ter a nacionalidade española, sen prexuízo do disposto no art.57 do EBEP. b) Posuír a capacidade funcional para o desempeño das tarefas. c) Ter cumprido dezaseis anos e non exceder, no seu caso, da idade máxima de xubilación forzosa. d) Estar en posesión do título de licenciado en Ciencias da Educación, Pedagoxía, Psicoloxía ou Psicopedagoxía ou equivalente ou en condición de obtelo na data de remate do prazo de admisión de instancias e) Non ter sido separado mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que houbese sido separado ou inhabilitado. No caso de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos acceso ao emprego público. f) Non estar incurso en causas de incompatibilidade de confomidade co establecido na lei 53/84, do 26 de decembro, de incompatabilidades do persoal ao servizo das administracións públicas. g) Non padecer enfermidade nin estar afectado por limitación física ou psíquica que sexa incompatible có desempeño das correspondentes funcións. Todos os requisitos esixidos nestas bases deberanse cumprir polo/a aspirante na data en que remate o prazo de presentación de instancias, e mantelo ata o momento da formalización do contrato. As instancias para tomar parte no proceso selectivo dirixiranse o Sr. alcalde do Concello de Miño e presentaranse de acordo co modelo que se inclúe como anexo I das presentes bases no Rexisto Xeral do Concello de Miño no prazo de 10 días naturais a contar dende o seguinte ao da data de publicación desta convocatoria no Boletín Oficial da Provincia. Tamén será obxeto de anuncio, a devandita convocatoria no taboleiro de edictos. Nas instancias os apirantes deberan manifestar que reúnen todas e cada unha das condicións esixidas na base anterior e deberán achegar a seguinte documentación: a) Copia simple do documento nacional de identidade ou equivalente. b) Copia simple dos documentos acreditativos da titulación esixida. c) Copia simple dos documentos xustificativos dos méritos alegados. A compulsa da anterior documentación deberá facerse polo aspirante que resulte seleccionado. Rematado o prazo de presentación de instancias publicarase a lista provisional de admitidos/as e excluídos/as, coa indicación das causas de exclusión. Esta resolución publicarase no taboleiro de anuncios da Casa do Concello de Miño. Os/as aspirantes excluídos disporán dun prazo de 3 días hábiles contados a partir do seguinte ao da publicación da Resolución no taboleiro de anuncios a efectos de reclamacións. De non presentarse estas, a lista provisional devendrá definitiva. Na mesma resolución o alcalde determinará o lugar, data e hora de valoración da fase de concurso e celebración do primeiro exercicio. O tribunal cualificador será nomeado pola Alcaldía na resolución de admisión de aspirantes e cumprirá os requisitos de mérito e capacidadde da forma seguinte: Os membros do tribunal cualificador deberán ter titulación igual ou superior a da praza convocada. Os membros do tribunal cualificador terán que absterse de intervir, notificandoo ao sr. alcalde, cando concurran nelas circunstancias da previstas no artigo 28 da Lei 30/92, de 26 de novembro. O presidente poderá solicitar dos membros do tribunal declaración expresa de non atoparse incursos nas circunstancias previstas no artigo 28 da citada lei. O tribunal cualificador non poderá constituírse nin actuar sen a asistencia, ao menos, da metade máis un dos seus membros con dereito a voto, titulares ou suplentes indistintamente, se ben sempre deberán de atoparse presentes o presidente e o secretario/a. O sistema de selección realizarase de conformidade co previsto na presente base polo sistema de concurso-oposición. A) FASE DE CONCURSO. Os méritos que se terán en conta son os seguintes, cos que se poderá obter un máximo de 6 puntos. a) Experiencia profesional: ata un máximo de 2 puntos. Por cada mes completo de servicios prestados nunha administración pública, en postos de traballo da mesma categoría e con cometidos afíns aos do posto convocado: 0,1 punto. Por cada mes completo de servizos prestados na empresa privada na mesma categoría con cometidos afíns aos do posto convocado: 0,05 puntos. No caso de contratación a tempo parcial, valoraranse os servizos prestados de forma proporcional. b) Formación (puntuación máxima: 2 puntos). Valoraranse os cursos homologados, relacionados coas funcións a desenvolver, impartidos por organismos ou institucións oficiais dependentes das administracións públicas. Valoraranse da seguinte maneira: Cada 10 horas lectivas: 0,075 puntos. Os cursos que non especifiquen o número de horas non se valorarán. C) Coñecemento da lingua galega (puntuación máxima: 0,75 puntos). – Curso de linguaxe administrativa (básico) (ou equivalente): 0,75 puntos. – Curso de perfeccionamento de galego (ou equivalente): 0,50 puntos. – Curso de iniciación ao galego (ou equivalente): 0,25 puntos. Só se valorará o curso de maior nivel. Os cursos que non especifiquen o número de horas non se valorarán. Non se terán en conta os cursos que non sexan presenciais. Os méritos do apartado a) acreditaranse mediante certificación de servizos prestados e/ou mediante informe de vida laboral ao que se deberán achegar os contratos laborais ou certificado de empresa en modelo oficial do Instituto Nacional de Emprego, ou calquera outro certificado ou documento oficial que acredite de forma fidedigna o tempo traballado e a categoría profesional desempeñada. Así mesmo deberá achegarse certificación acreditativa das funcións do posto desempeñado. Os méritos dos apartados b), c) e d) acreditaranse mediante copia simple dos correspondentes certificados ou diplomas. Os méritos alegados e non xustificados na forma prevista nas presentes bases dentro do prazo de presentación de instancias non se valorarán. B) FASE DE OPOSICION. Primeiro exame: consistirá en contestar un cuestionario de 50 preguntas, tipo test con respostas alternativas das que so unha será válida, relacionadas cos temas indicados no anexo II (17 preguntas das materias xerais e 33 das materias específicas). Este exercicio terá carácter obligatorio e eliminatorio. Puntuarase ata o máximo de 10 puntos, sendo necesario para superarlo, contestar correctamente 10 preguntas das materias xerais e 20 preguntas das materias específicas (5 puntos). Por encima desta puntuación mínima, cada resposta correcta puntuaráse con 0,25 puntos. Segundo exame: consistirá no desenvolvemento dun caso práctico que poñerá o tribunal sobre as materias recollidas no temario e sobre as funcións a desempeñar no posto de traballo. Este exercicio terá carácter obligatorio e eliminatorio. Puntuarase ata o máximo de 10 puntos, sendo necesario acadar unha puntuación mínima de 5 puntos. Terceiro examen: Consistirá na tradución sen dicionario dun texto proposto previamente polo tribunal, de castelán ao galego, nun tempo máximo de vinte minutos. Quedarán exentas da realización desta proba aquelas persoas que acrediten estar en posesión do CELGA 4 ou equivalente. Este exercicio será cualificado de apto ou non apto CUALIFICACIÓN FINAL. A cualificación final virá determinada pola suma das puntuacións obtidas nas fases de concurso e oposición. Unha vez realizadas as fases de concurso e oposición, polo tribunal cualificador publicarase no taboleiro de anuncios do Concello o nome e apelidos do/a aspirante seleccionado/a. No caso de producirse empate, éste resolverase a favor do/a aspirante que obtivese maior puntuación na fase de oposición. De persistir o empate, a favor do/a aspirante que obtivese maior puntuación na fase de concurso, no apartado relativo á experiencia profesional e de persisitir o empate, quen obtivese maior puntuación no apartado de formación (apartado b). – O/a aspirante seleccionado/a, previamente á súa contratación, deberá justificar documentalmente no prazo máximo de 5 días naturais a partir de aquel no que se lle requira os requisitos sinalados nos apartados e), f) e g) da base 5.ª, mediante a presentación da seguinte documentación: Certificado médico de non padecer enfermidade ou eiva física que a xuízo de facultativo, impida ou limite o exercicio das funcións. Declaración xurada de non ter sido separado mediante expediente disciplinario do servicio do Estado, comunidades autónomas, entidades locais, nin atoparse inhabilitado para o exercicio das funcións públicas. Declaración xurada de non encontrarse incurso en causa de incompatibilidade ou incapacidade. Deberá ademáis presentar compulsada a documentación presentada coa solicitude tal como dispón a base 6.ª. 3.–A contratación do/a aspirante seleccionado/a corresponderalle ó Sr. alcalde-presidente, así como a formalización do correspondente contrato de traballo laboral temporal de duración determinada baixo a modalidade de contrato de interinidade. Mentres non se formalice o contrato, o/a aspirante proposto/a non terá dereito a precepción de cantidade económica algunha. O contrato deberá identificar o traballador substituído e a causa da substitución, indicando se o posto de traballo a desempeñar será o do traballador substituído ou o de outro traballador da empresa que pase a desempeñar o posto de aquel. A duración do contrato de interinidade será exclusivamente a correspondente ó tempo de duración de baixa de maternidade (isto é, 16 semanas). A través deste procedemento convócase tamén unha bolsa de traballo ó obxecto de efectuar contratacións laborais temporais para os postos de Educador/a Familiar. A confección da devandita bolsa faráse atendendo o seguinte procedemento: 1. Rematado o proceso de cualificación, o tribunal, formará a lista correspondente, ordenando aos aspirantes que teñan superado a fase de oposición, en función da puntuación obtida coa suma da fase de concurso e oposición de maior a menor. En caso de empate decidirase por sorteo. O tempo de vixencia da devandita bolsa será mentres non se aprobe outra que a substitúa e en todo caso non máis de 2 anos dende a aprobación da mesma.2. O sistema de chamamento dos integrantes da lista para a súa contratación terá carácter rotatorio. Chamaranse por orde de puntuación na forma descrita. Cando un compoñente da lista acade 6 meses (nun período de 12 meses) con arranxo ós nomeamentos previstos nestas bases pasará a ocupar o último lugar na lista e continuarase o chamamento pola orde de aspirantes da lista. Se un compoñente da mesma cunha substitución ou substitucións sucesivas non acada os 6 meses (nun período de 12 meses) de traballo volverá a ocupar o lugar que lle correspondía na referida lista ata que acade ese prazo. Se un compoñente da lista renuncia á contratación tra-lo chamamento efectuado pola Administración suporá a súa exclusión da lista, salvo causa debidamente xustificada e apreciada polo órgano competente.3. Para o chamamento das persoas candidatas poderase empregar calquera medio, e no suposto de que o primeiro método empregado non fóra suficiente, realizarase a través de aqueles outros que permitan ter constancia da súa recepción pola persoa interesada no prazo máis breve posible. Quedará igualmente constancia da negativa do/a candidato/a ao chamamento.4. A resposta ao citado aviso deberá producirse no prazo máximo de 24 horas dende a súa recepción. Transcorrido este prazo sen producirse, consideraranse decaídos no seu dereito, pasando a ocupar o derradeiro lugar da correspondente lista.5. O órgano competente da Corporación procederá ao chamamento dos/as aspirantes propostos polo tribunal cualificador, e será nulo o nomeamento de quen estea incurso en causas de incapacidade específica conforme á normativa vixente.6. O nomeamento terá lugar dentro do prazo de 5 días naturais, a contar dende a data de notificación do acordo de contratación e se rexirá polo disposto nestas bases.7. As persoas nomeadas estarán obrigadas a prestar a súa xornada de traballo na medida e forma requeridas polo interese do servizo, de acordo coa lexislación aplicable. No non previsto nestas bases estarase ao disposto na lexislación laboral vixente que resulta de aplicación. A presente convocatoria, as súas bases e todos os actos administrativos que da mesma se deriven, e das actuacións do tribunal, poderán ser impugnados/as polos/as interesados/as nos casos e na forma establecidos pola Lei 30/92, de 26 de novembro, de réxime xurídico das administracións públicas e do procedemento administrativo común. D./Dna. ………………………………….……., maior de idade, con DNI número …………. e domicilio a efectos de notificacións e comunicación en ……….…………………………………, CP ………., localidade ……….…….…………., teléfono.……….… EXPÓN: I.–Que ten coñecemento da convocatoria publicada por este Concello para a contratación laboral temporal a tempo parcial dun/ha Educador/a Familiar, segundo anuncio publicado no Boletín Oficial da Provincia de data. II.–Que está en posesión de todos e cada un dos requisitos esixidos nas bases de selección. Polo exposto, SOLICITA: Que tendo por presentada a presente instancia, sexa admitido/a ao correspondente proceso selectivo, optando ao posto de Educador/a Familiar, aportando a estes efectos a documentación que se achega. Lugar e data Asdo.: DOCUMENTACIÓN QUE SE ACHEGA • Fotocopia compulsada do documento nacional de identidade (Doc. n.º …….) • Fotocopia compulsada do título de traballador/a social (Doc. n.º …………) • ……………………………………………….……………………… (Doc. n.º …………) • ……………………………………………………….……………… (Doc. n.º …….….) SR. ALCALDE-PRESIDENTE DO CONCELLO DE MIÑO (A CORUÑA) Tema 1.- A Constitución Española. principios xerais. dereitos e deberes fundamentais dos españois. Tema 2.- A organización territorial do estado. Administracións territoriais. Administracións institucional. Tema 3.- O estatuto de autonomía. O seu significado. O Parlamento de Galicia. A Administración autonómica de Galicia e a súa estrutura básica. Tema 4.- O Réxime local español: principios constitucionais e regulación xurídica. Tema 5.- O municipio: concepto e elementos. Alteracións dos termos municipais. A poboación municipal. O padrón de habitantes. Tema 6.- As fontes do dereito administrativo. Tema 7.- O acto administrativo: concepto, clases e elementos; requisitos dos actos administrativos. Eficacia dos actos administrativos. Nulidade e anulabilidade. O silencio administrativo e a obriga de resolver. Tema 8.- O procedemento administrativo común. Fases. Notificacións e comunicacións. Tema 9.- A revisión de oficio dos actos administrativos. Recursos administrativos, ordinarios e extraordinarios. A Xurisdición contencioso-administrativa. Tema 10.- O administrado. Concepto e clases. O dereito dos cidadáns. Tema 11.- A organización municipal. Órganos necesarios e órganos complementarios. Réxime das delegacións. Grupos políticos. Tema 12.- O réxime de sesións e acordos dos órganos colexiados locais. Clases de sesións. Requisitos e procedementos de constitucións e celebracións de sesións. Actas e certificación. Tema 13.- A actividade subvencional das Entidades Locais: Regulación. Procedemento de concesión de subvencións. Especial análise do procedemento de infraccións e sancións en materia de subvencións. Tema 14.- Lei 7/2007, de 12 de abril, do Estatuto Básico do Empregado Público. O Estatuto Tema 15.- Dereitos e deberes dos funcionarios públicos locais. Responsabilidade. Réxime disciplinario. Tema 16.- O persoal ó servizo das corporacións locais: Clases e réxime xurídico. Planificación, selección e provisión de postos de traballo. Tema 17.- As facendas locais: recursos. Tema 18.- As facendas locais. Os tributos, taxas e contribucións especiais, as ordenanzas fiscais. Tema 19.- O orzamento das entidades locais. A conta xeral. Tema 20.- A Lei de Administración Local de Galicia. Tema 21.- Marco legal autonómico na atención á infancia. Lei 3/2011, de 30 de xuño, de Apoio á familia e á convivencia en Galicia Tema 22.- O Sistema Familiar, estructura e funcións, o ciclo vital e crises evolutivas asociadas. Tema 23.- Os novos modelos familiares. Problemáticas e intervención. Tema 24.- A conciliación da vida laboral e familiar Tema 25.- O desenvolvemento cognitivo na idade infantil. Tema 26.- O desenvolvemento motor na infancia Tema 27.- O desenvolvemento afectivo do neno. Tema 28.- A discapacidade física na infancia. Problemáticas asociadas. Tema 29.- A discapacidade psíquica na infancia. Problemáticas asociadas. Tema 30.- Alteracións propias da idade escolar: fobias escolares, fracaso escolar. Tema 31.- Os malos tratos á infancia, definición e tipoloxías. Factores de risco, proceso de intervención ante o maltrato. Tema 32.- Recursos sociocomunitarios dirixidos á infancia Tema 33.- A adolescencia, características e necesidades Tema 34.- Prevención de conductas de risco en xóvenes. Abuso de sustancias tóxicas. Tema 35.- Absentismo escolar. Tipoloxías, causas e consecuencias. A abordaxe desta problemática dende o ámbito da educación familiar. Tema 36.- Saúde mental infantoxuvenil. Tema 37.- A violencia de xénero. Tipos de violencia. Efectos da violencia no ámbito familiar Tema 38.- O V Plan do Goberno Galego para a Igualdade entre Mulleres e Homes 2007-2010 Tema 39.- Características físicas e psicolóxicas da vellez. Tema 40.- A terceira idade, psicopatoloxía e problemática social. Tema 41.- Introducción ó concepto de dependencia. Tema 42.-. Familias con dependentes ó seu cargo. Problemática e intervención dende o Programa de educación familiar. Tema 43.- A Lei de Dependencia. Tema 44.- Prestacións e catálogo de servizos de atención do sistema para a autonomía e atención á dependencia (SAAD). Tema 45.- O servizo de Axuda no fogar, papel do Educador Familiar. Tema 46.- O Programa de Educación Familiar. Tema 47.- Funcions do Educador Familiar. Tema 48.- Planificación e avaliación da intervención Familiar. Tema 49.- Técnicas de grupo e dinámicas grupais. Procedimentos para a elección de técnicas de grupo. Técnicas para fomentar a participación. Como preparar e dirixir reunions. Técnicas para abordar o conflicto e a negociación. Tema 50.- A exclusión social: causas, características e factores relacionados. Tema 51.- A intervención e orientación cas familias en risco social ou exclusión social. Tema 52.- A Renta de Integración de Galicia (RISGA) Tema 53.- Procesos de Inserción laboral e profesional. A formación para o mercado de traballo Tema 54.- A inmigración. Intervención no ámbito da inmigración dende o Programa de educación familiar. Tema 55.- As conductas adictivas. Problemáticas asociadas. Tema 56.- Lei 13/2008 de Servizo Sociais de Galicia Tema 57.- O traballo multidisciplinar nos equipos de servizos sociais municipais. Tema 58.- A Coordinación interinstitucional. Tema 59.- O Plan Concertado de prestacións básicas de servizos sociais nas corporacións locais. Concepto, programas e compromisos. Tema 60.- Os recursos socio-comunitarios do Concello de Miño En Miño, a 25 de novembro de 2011 O Alcalde P. D. resolución 20-06-2011 Manuel Modesto Danfa Masih